Dawn huma Lajċi li jgħixu l-valuri nsara – li kull Nisrani hu obbligat jgħix. Huma jgħixu taħt il-ħarsien tal-Verġni Marija tal-Karmelu b'ħinijiet ta' orazzjoni, jiffrekwentaw is-Sagramenti u jwiegħdu li jgħixu l-Kunsilli Evanġeliċi fuq l-eżempju tal-Qaddisin Tereżjani biex huma wkoll jaslu fejn waslu qabilhom dawn il-qaddisin. Dawn il-Lajċi jiltaqgħu darba fix-xahar biex jitolbu flimkien u jkollhom konferenza minn Patri Tereżjan. Ikollhom ukoll irtir ta' nofs ta' nhar kull tliet xhur. B'hekk iżommu fihom l-ispirtu Tereżjan u jgħixu mill-aħjar li jistgħu.
Is-Sekulari Karmelitani Tereżjani ...... min huma l-membri?